SKRIFTLIG FORESPØRGSEL E-1314/00

af Cristiana Muscardini (UEN) til Kommissionen

(27. april 2000)

Om: Vegetabilske fedtstoffers skadelighed

Med vedtagelsen for nylig af direktivet om kakao er der givet tilladelse til at anvende visse vegetabilske fedtstoffer til produktion af chokolade, som nu kan erstatte 5 % af kakaosmør, som tidligere blev brugt. Med hensyn til Italien har Parlamentets vedtagelse legaliseret, hvad der tidligere, i henhold til en lov af 1976, betragtedes som svindel.

Dermed rejses spørgsmålet om ovennævnte italienske lov er baseret på videnskabeligt upålidelige data, eller giver den tekst, der er vedtaget i Strasbourg bedre videnskabelige forsikringer med hensyn til helbred om anvendelsen af nedenstående fedtstoffer: sheasmør, illipe-smør, kokum-smør, sal-smør, palmeolie (eller smør) og mangoolie (eller smør)?

I Europa anvendes disse produkter til fremstilling af margarine, sæbe, dyrefoder, lys samt anvendes som hjælpestof i salve og cremer. Som det ses mange anvendelsesmuligheder, men ingen i fødevarer. For at undgå uheldig spekulation og forsikre forbrugerne

bedes Kommissionen oplyse følgende:

1. Er det sikkert, at disse produkter ikke skader menneskets sundhed?

2. Har den fået forsikringer fra videnskabelige organer om, at disse fedtstoffer ikke er skadelige?

3. I modsat fald er den rede til at gennemføre en særlig videnskabelig undersøgelse om, hvor sikre disse tropiske produkter er til produktion af fødevarer?

Svar afgivet på Kommissionens vegne af F. Fischler

(29. juni 2000)

Artikel 14 i Rådets direktiv 73/241/EØF af 24. juli 1973 om tilnærmelse af medlemsstaternes lovgivning om kakao- og chokoladevarer bestemt til konsum(1) hedder det, at det pågældende direktiv ikke berører bestemmelserne i de nationale lovgivningermldr i henhold til hvilke det for tiden er tilladt eller forbudtmldr at tilsætte vegetabilske fedtstoffer bortset fra kakaosmør.

På grundlag heraf er der syv medlemsstater, der har givet tilladelse til tilsættelse af andre vegetabilske fedtstoffer end kakaosmør, og otte medlemsstater, der har forbudt det.

Rådets og Parlamentets nye direktiv af 25. maj 2000 giver alle Fællesskabets fabrikanter mulighed for at tilsætte 5 % andre vegetabilske stoffer end kakaosmør, men det begrænser denne mulighed til følgende vegetabilske fedtstoffer: Illipe-smør, palmeolie, salt-smør, shea-smør, kokum-smør og mangoolie. I øvrigt er disse vegetabilske fedtstoffer almindeligt anvendt i fremstillingen af mange andre fødevarer.

Det er vigtigt i denne forbindelse at understrege, at fabrikanterne bærer ansvaret for fødevarernes sikkerhed. De skal alle sikre, at de produkter, der markedsføres, ikke indebærer risiko for forbrugerens helbred; de nationale myndigheder er til gengæld ansvarlige for gennem iværksættelse af nationale ordninger for overvågning og kontrol at sikre, at fabrikanterne overholder bestemmelserne.

Kommissionen er ikke indtil nu blevet underrettet om sådanne risici. Hvis Kommissionen modtager klare beviser for, at anvendelsen i fødevarer af et vegetabilsk fedtstof indebærer risici, kan den høre Den Videnskabelige Komité (men sådanne risici ville sandsynligvis ikke være begrænset til chokoladevarer alene).

(1) EFT L 228 af 16.8.1973.